

לא כל אחד זוכה שהאושר דופק לו בדלת. לא כל אחד פותח לו אותה. 
נועה גולדשטיין, רווקה בת שלושים וחמש, רוצה בכל מאודה להקים בית של תורה. עכשיו, כשהחתן דופק בדלת קולות מהעבר חוסמים את דרכה. כשהכל ישתבש, האם היא תיקח סיכון? 
*
"ביררתם הרבה לפני שהתארסנו. זה הניח את דעתך, נכון?" 
אני מהנהנת. 
"אז תשאירי משהו להמשך", ניצוץ מבודח בעיניו.
"איך אדע שאין לך סודות אפלים?"
"אין לי סודות אפלים", הוא נשאר רגוע. "אני לא חושב שיש משהו שאת לא יודעת עליי. בכל מקרה, גם לו היה, את לא חושבת שכבר מאוחר מדי? החתונה כבר הייתה אתמול..."
*

"אתה מפחד להתחתן, רוי!" אני אומרת בפליאה מעורבת ביותר משמץ של תרעומת. "כל הקשקושים הללו על - -"
"נועה!" קולו של אחי תקיף וחד, משדר לי שעברתי את הגבול. 
*
הרשימה של נועה:

איך להבטיח חיים אומללים:
1. לארח את ציפיה ואת חמשת אורחיה הפרוותיים ללא הגבלת זמן.
2. להכין ערב לביבות עשיר עם מלא שומשום-להגברת ה"אקשן".
3. להיות אמא חורגת של ליהיא – היא יודעת איך להוציא מהדעת.
4. לעלות על הטיסה הראשונה לאמריקה.
5. לעשות עוד ועוד רשימות.

הסופרת שירה באייר נבחרה על ידי מיטב הלקטורים של הוצאת אור החיים
בפרוייקט הכוכבים של השנה – סופרי דור העתיד.

